62019TJ0746_INF
2021 m. birželio 30 d. Bendrojo Teismo (pirmoji kolegija) sprendimas
GY / ECB
(Byla T‑746/19)
„Viešoji tarnyba – ECB personalas – Darbo užmokestis – Namų ūkio išmoka – Taikomos tvarkos pakeitimas – Prašymo dėl 2019 m. atmetimas – Neteisėtumu grindžiamas prieštaravimas – Vienodas požiūris – Pereinamojo laikotarpio priemonių nebuvimas“
1.
Pareigūnų ieškiniai – Europos Centrinio Banko tarnautojai – Ieškinys dėl sprendimo atmesti skundą – Priimtinumas – Pareiga nuspręsti dėl reikalavimo, pateikto dėl sprendimo atmesti skundą – Nesavarankiški reikalavimai arba visiškai patvirtinamasis sprendimas – Nebuvimas
(Pareigūnų tarnybos nuostatų 90 ir 91 straipsniai; Europos Centrinio Banko personalo įdarbinimo sąlygų 42 straipsnis)
(žr. 18, 19 punktus)
2.
Pareigūnai – Europos Centrinio Banko tarnautojai – Darbo užmokestis – Taikomos tvarkos pakeitimas – Administracijos diskrecija
(Europos Centrinio Banko personalo įdarbinimo sąlygų 9 straipsnio c punktas ir 13 straipsnis)
(žr. 29–31 punktus)
3.
Pareigūnai – Europos Centrinio Banko tarnautojai – Darbo užmokestis – Namų ūkio išmoka – Taikomos tvarkos pakeitimas – Pereinamojo laikotarpio priemonių, skirtų neigiamoms reformos pasekmėms tam tikrų kategorijų darbuotojams kompensuoti, nebuvimas – Vienodo požiūrio principo pažeidimas
(Europos Centrinio Banko personalo įdarbinimo sąlygų 9 straipsnio c punktas)
(žr. 32–34, 37, 48, 49 punktus)
Dalykas
SESV 270 straipsniu ir Europos Sąjungos Teisingumo Teismo statuto 50a straipsniu grindžiamas prašymas panaikinti 2019 m. sausio 28 d. ECB sprendimą neskirti ieškovui namų ūkio išmokos už 2019 m.
Rezoliucinė dalis
1.
Panaikinti 2019 m. sausio 28 d. Europos Centrinio Banko (ECB) sprendimą tiek, kiek juo atsisakoma skirti GY namų ūkio išmoką už 2019 m.
2.
Priteisti iš ECB bylinėjimosi išlaidas.